|  |  |
| --- | --- |
| Številka: 35008-7/2023-2560-104 |  |
| Ljubljana, 11. 6. 2025 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Sklep o pripravi državnega prostorskega načrta za obvozno cesto Litija – predlog za obravnavo |
| 1. Predlog sklepov vlade: |
| Na podlagi prvega odstavka 93. člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694), [109/24](https://www.uradni-list.si/glasilo-uradni-list-rs/vsebina/2024-01-3541) in [25/25](https://www.uradni-list.si/glasilo-uradni-list-rs/vsebina/2025-01-0872) – odl. US) je Vlada Republike Slovenije na … seji dne … pod točko … sprejela naslednjiSKLEP:Vlada Republike Slovenije je sprejela Sklep o pripravi državnega prostorskega načrta za obvozno cesto Litija, ki se objavi na spletnih straneh prostorskega informacijskega sistema.  Barbara Kolenko Helbl GENERALNA SEKRETARKAPriloga:* Sklep o pripravi državnega prostorskega načrta za obvozno cesto Litija

Prejmejo:* Ministrstvo za naravne vire in prostor, Direktorat za prostor in graditev (gp.mnvp@gov.si);
* Ministrstvo za okolje, podnebje in energijo (gp.mope@gov.si);
* Ministrstvo za infrastrukturo(gp.mzi@gov.si);
* Ministrstvo za kmetijstvo, gozdarstvo in prehrano (gp.mkgp@gov.si);
* Ministrstvo za kulturo (gp.mk@gov.si);
* Ministrstvo za obrambo (glavna.pisarna@mors.si);
* Ministrstvo za zdravje (gp.mz@gov.si);
* Ministrstvo za digitalno preobrazbo (gp.mdp@gov.si);
* Občina Litija (obcina.litija@litija.si);
* Občina Šmartno pri Litiji (info@smartno-litija.si);
* Ministrstvo za infrastrukturo, Direkcija RS za infrastrukturo (investitor) (gp.drsi@gov.si).

V vednost: * Ministrstvo za finance (gp.mf@gov.si);
* Služba Vlade Republike Slovenije za zakonodajo (gp.svz@gov.si);
* Urad Vlade Republike Slovenije za komuniciranje (gp.ukom@gov.si).
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| * Jože Novak, minister,
* mag. Miran Gajšek, državni sekretar,
* dr. Nataša Bratina, generalna direktorica Direktorata za prostor in graditev,
* Ana Vidmar, vodja Sektorja za državno prostorsko načrtovanje,
* mag. Kristina Onufrija, podsekretarka.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Pripravljavec pripravi sklep, s katerim v skladu s 93. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE, [95/23](http://www.uradni-list.si/1/objava.jsp?sop=2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694), [109/24](https://www.uradni-list.si/glasilo-uradni-list-rs/vsebina/2024-01-3541) in [25/25](https://www.uradni-list.si/glasilo-uradni-list-rs/vsebina/2025-01-0872) – odl. US; v nadaljevanju: ZUreP-3) določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, določi pa tudi roke in financiranje.Sklep v skladu s prvim odstavkom 93. člena ZUreP-3 sprejme Vlada Republike Slovenije. Sklep v skladu z drugim odstavkom 93. člena ZUreP-3 vsebuje navedbo vrste postopka državnega prostorskega načrtovanja, cilje načrtovane prostorske ureditve, opis načrtovane prostorske ureditve z osnovnimi značilnostmi ter okvirnim območjem in občinami, na območju katerih bo predvidoma načrtovana prostorska ureditev, odločitev o načrtovanju v variantah z obrazložitvijo in opisom potencialno izvedljivih variant, ki se preverijo v študiji variant, navedbo udeležencev postopka državnega prostorskega načrta, navedbo, ali se bosta izvedli celovita presoja vplivov na okolje in presoja sprejemljivosti na varovana območja, obveznosti vseh udeleženih v postopku v zvezi s pripravo državnega prostorskega načrta ter seznam podatkov in strokovnih podlag, vključno z obveznostmi udeležencev glede njihovega zagotavljanja. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Direkcija RS za infrastrukturo | 2431-21-0121 Obvoznica Litija - umeščanje v prostor | 995810 Državno cestno omrežje - namenski vir | 12.444,00 | 150.000 |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Direkcija RS za infrastrukturo | 2415-11-0024 Odprava škode na cestni infras. zaradi poplav | 995810 Državno cestno omrežje - namenski vir |  | 150.000 |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
| / | / | / |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**Projekt 2431-21-0121 Obvoznica Litija – umeščanje v prostor je uvrščen v Načrt razvojnih programov proračunskega uporabnika Direkcije RS za infrastrukturo in se bo financiral iz proračunskih virov: PP 995810 Državno cestno omrežje – namenski viri. Namen in cilj projekta je priprava državnega prostorskega načrta (DPN) in vseh strokovnih podlag, potrebnih za sprejem DPN za potrebe izgradnje obvoznice Litija in sprejem uredbe o DPN na Vladi RS in objava v Uradnem listu. Za nadaljevanje izvedbe oz. gradnjo bo odprt nov projekt, predvidoma po letu 2031.**II.b Manjkajoče pravice porabe bodo zagotovljene s prerazporeditvijo:** Pravice porabe bodo v letu 2026 zagotovljene s prerazporeditvijo iz projekta 2415-11-0024 Odprava škode na cestni infras. zaradi poplav.**II.c Načrtovana nadomestitev zmanjšanih prihodkov in povečanih odhodkov proračuna.** |
| **7.b Predstavitev ocene finančnih posledic pod 40.000 EUR:**/**Kratka obrazložitev**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Razlogi za neobjavo: Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe.V skladu s tretjim odstavkom 91. člena ZUreP-3 je bila med 29. avgustom 2024 in 4. oktobrom 2024 javno objavljena pobuda za državni prostorski načrt za obvozno cesto Litija. Javna predstavitev pobude je bila 19. septembra 2024 v Litiji.V skladu z določbami ZUreP-3 bo v nadaljnji postopek priprave državnega prostorskega načrta vključena tudi vsa zainteresirana javnost. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Jože NOVAK MINISTER |

**Priloge:**

* JEDRO gradiva 1: Predlog Sklepa o pripravi državnega prostorskega načrta zaobvozno cesto Litija;
* Jedro gradiva 2: Obrazložitev.

**JEDRO** **GRADIVA 1:**

Na podlagi prvega odstavka 93. člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694), 109/24 in 25/25 – odl. US) je Vlada Republike Slovenije na … seji dne … pod točko … sprejela

**S k l e p**

**o pripravi državnega prostorskega načrta za**

**obvozno cesto Litija**

1. **Vrsta postopka državnega prostorskega načrtovanja**

Postopek priprave in sprejetja državnega prostorskega načrta za obvozno cesto Litija se izvede na podlagi 91. do 97. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE, [95/23](http://www.uradni-list.si/1/objava.jsp?sop=2023-01-2670) – ZIUOPZP, 23/24, [109/24](https://www.uradni-list.si/glasilo-uradni-list-rs/vsebina/2024-01-3541) in [25/25](https://www.uradni-list.si/glasilo-uradni-list-rs/vsebina/2025-01-0872) – odl. US; v nadaljnjem besedilu: ZUreP-3).

Ministrstvo za infrastrukturo, Direktorat za ceste in cestni promet, je podalo pobudo (dopis številka 350-304/2023/4-02111217 z dne 2. 11. 2023) za začetek postopka priprave državnega prostorskega načrta za obvozno cesto Litija (v nadaljnjem besedilu: pobuda), ki jo je Ministrstvo za naravne vire in prostor prejelo 6. novembra 2023. Pobuda je bila popolna in utemeljena.

V času med 29. avgustom 2024 in 4. oktobrom 2024 je bila pobuda javno objavljena na spletnih straneh Ministrstva za naravne vire in prostor ter v prostorskem informacijskem sistemu.

V času javne objave pobude je bila izvedena javna predstavitev (19. septembra 2024 v Litiji), pridobljene so bile usmeritve in podatki nosilcev urejanja prostora ter predlogi in pripombe javnosti.

Po končani javni objavi pobude je bila izdelana analiza prejetih usmeritev, podatkov in smernic nosilcev urejanja prostora ter oblikovana so bila stališča do predlogov in pripomb javnosti (v nadaljnjem besedilu: analiza usmeritev in podatkov). Hkrati z analizo usmeritev in podatkov so bili pripravljeni predlog potencialno izvedljivih variant, seznam in obseg potrebnih strokovnih podlag ter časovni načrt in načrt sodelovanja javnosti.

1. **Cilj načrtovane prostorske ureditve**

Osnovni cilj načrtovane prostorske ureditve je izgradnja obvozne ceste Litija, s katero bo zagotovljena zmogljiva in varna obvozna ter razbremenilna cesta za naselje Litija ter okoliška naselja, obenem pa modernejša in hitrejša cestna povezava mimo Litije proti Zasavju oziroma proti Ljubljani.

Z uresničitvijo investicije bo zagotovljena prometna razbremenitev mesta Litija, ki je danes močno obremenjeno s tranzitnim in lokalnim prometom, zagotovljeno bo povečanje prometne varnosti in pretočnosti glavne ceste G2-108/1182 Črnuče–Zidani Most, odsek 1182 Ribče–Litija in obenem bodo zmanjšani tudi vplivi na bivalno okolje v mestu.

S prostorskimi ureditvami, ki so predmet pobude, bodo lahko realizirani strateški cilji, zapisani v Resoluciji o Strategiji prostorskega razvoja Slovenije 2050 (Uradni list RS, št. 72/23; v nadaljnjem besedilu: ReSPR50), tako na področju učinkovitega policentričnega urbanega razvoja kot na področju razvoja prometne infrastrukture.

Smiselnost priprave državnega prostorskega načrta za obvozno cesto Litija temelji na že predhodno izdelanih strokovnih preveritvah možnih tras ter na ugotovitvah dokumenta identifikacije investicijskega projekta (DIIP), ki izhajajo iz dejanskega stanja obstoječe glavne ceste in prometnih obremenitev ter prometno-varnostnih razmer v Litiji.

1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Predmet pobude je umestitev obvozne ceste Litija in pripadajočih ureditev v prostor. Območje pobude se v večinskem delu nahaja v občini Litija, v manjšem delu pa tudi v občini Šmartno pri Litiji.

V skladu s predpisom, ki ureja projektiranje cest, je predvidena obvozna cesta Litija opredeljena kot povezovalna cesta (čezmejnega pomena) s povprečnim letnim dnevnim prometom (PLDP) nad 5000 vozil na dan in računsko hitrostjo zunaj naselja 80 km/h. Pri prečkanju preko viadukta in predorov bo upoštevana in načrtovana tudi infrastruktura za pešce in kolesarje.

1. **Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant:**

V okviru izdelave idejnih rešitev obvozne ceste Litija za izdelavo pobude je bilo preverjenih večje število variant. Trase vseh variant se navezujejo na glavno cesto G2-108, vendar imajo različne začetne in končne točke in tako na različne načine rešujejo prometno problematiko naselja Litija in tudi prometnih povezav na širšem območju.

Glede na to, da se je Litija razvila na obeh bregovih reke Save, so bile poleg tras za razbremenitev osrednjega dela mesta na levem bregu Save, vključno z novo premostitvijo čez Savo, preverjene tudi možnosti za prometno razbremenitev južnega dela naselja na desnem bregu Save in navezavo obvozne ceste Litija na regionalno cesto - obvozno cesto Šmartnega pri Litiji. Na levem bregu Save so trase v različnih oddaljenostih od osrednjega dela mesta (nekatere v predoru), na desnem bregu pa zahodno oz. vzhodno vzdolž obstoječe obrtne cone Zagorica.

Na podlagi izdelanih preveritev ter ugotovljenih prednosti in slabosti vseh obravnavanih variant so bile v pobudi predstavljene tri variante trase na levem bregu Save (varianta 2b, varianta 7b in varianta 9a).

Glede na ugotovitve analize usmeritev in podatkov nosilcev urejanja prostora ter predlogov javnosti po zaključku javne objave pobude se je izkazalo, da je v nadaljevanju postopka priprave državnega prostorskega načrta smiselno obravnavati vse tri variante, zato se postopek nadaljuje v skladu s 94. členom ZUreP-3 s pripravo študije variant, v kateri se obravnavajo vse tri variante, ki so bile predstavljene v pobudi (variante 2b, 7b in 9a), ob upoštevanju predlaganih optimizacij in usmeritev.

Vse tri izvedljive variante se razlikujejo le na levem bregu reke Save, na desnem bregu pa je njihov potek enak (po varianti B, torej po vzhodni strani obrtne cone Zagorica).

Upoštevaje celotne poteke vseh treh variant (na levem in desnem bregu) znašajo dolžine tras 5.380 m pri varianti 2b, 4.095 m pri varianti 7b in 4.630 pri varianti 9a.

1. **Odločitev o obveznosti izvedbe celovite presoje vplivov na okolje in presoje sprejemljivosti državnega prostorskega načrta**

V postopku priprave državnega prostorskega načrta se v skladu s prvim odstavkom 84. člena ZUreP-3 izvede postopek celovite presoje vplivov na okolje.

Zavod za varstvo narave je v skladu z določbami četrtega odstavka 84. člena ZUreP-3 izdal mnenje o verjetnosti pomembnejših vplivov izvedbe plana na varovana območja in o obveznosti izvedbe presoje sprejemljivosti vplivov izvedbe plana na varovana območja (dopis številka 3563-0379/2024-3 z dne 10. 9. 2024). Glede na ugotovitve območje državnega prostorskega načrta za obvozno cesto Litija in njegovega daljinskega vpliva leži zunaj posebnega varstvenega območja (Natura 2000) in zavarovanega območja, zato presoje sprejemljivosti vplivov izvedbe plana v naravo na varovana območja ni treba izvesti.

1. **Udeleženci postopka državnega prostorskega načrta**
2. **Pobudnik** je Ministrstvo za infrastrukturo, Direktorat za ceste in cestni promet, Tržaška cesta 19, 1000 Ljubljana (v nadaljnjem besedilu: pobudnik).
3. **Pripravljavec** sta Ministrstvo za naravne vire in prostor, Direktorat za prostor in graditev, Dunajska cesta 48, 1000 Ljubljana in za ta namen imenovana projektna skupina (sklep ministra, pristojnega za prostor, številka 35008-7/2023-2560-64 z dne 13. 12. 2024); (v nadaljnjem besedilu: pripravljavec).
4. **Investitor priprave državnega prostorskega načrta** je Ministrstvo za infrastrukturo, Direkcija Republike Slovenije za infrastrukturo, Hajdrihova ulica 2a, 1000 Ljubljana (v nadaljnjem besedilu: investitor).
5. **Državni nosilci urejanja prostora**, ki sodelujejo pri pripravi državnega prostorskega načrta v okviru projektne skupine, so predstavniki naslednjih ministrstev:
* Ministrstva za naravne vire in prostor,
* Ministrstva za okolje, podnebje in energijo,
* Ministrstva za infrastrukturo,
* Ministrstva za kmetijstvo, gozdarstvo in prehrano,
* Ministrstva za kulturo,
* Ministrstva za zdravje,
* Ministrstva za obrambo in
* Ministrstva za digitalno preobrazbo.
1. **Lokalna nosilca urejanja prostora**, ki sodelujeta pri pripravi državnega prostorskega načrta, sta:
* Občina Litija in
* Občina Šmartno pri Litiji.
1. **Seznam podatkov in strokovnih podlag, ki se pripravijo v fazi načrtovanja rešitve in sprejema državnega prostorskega načrta**:
* idejne rešitve,
* geodetski načrt,
* okoljsko poročilo, vključno s posebnimi strokovnimi podlagami za njegovo izdelavo,
* druge strokovne podlage, potrebne za vrednotenje in primerjavo variant,
* študija variant s predlogom najustreznejše variante,
* druge strokovne podlage, potrebne za izdelavo državnega prostorskega načrta,
* predlog državnega prostorskega načrta,
* spremembe in dopolnitve grafičnega dela drugega državnega prostorskega načrta, če bodo rešitve tega državnega prostorskega načrta posegle vanj.
1. **Obveznosti udeležencev glede zagotavljanja podatkov, strokovnih podlag in izvedbe postopka državnega prostorskega načrta ter s tem povezani roki in financiranje**
2. **Pobudnik:**
* sodeluje pri pripravi vseh gradiv, potrebnih za izdelavo državnega prostorskega načrta;
* se udeležuje vseh sestankov v zvezi s pripravo državnega prostorskega načrta ter javnih obravnav, razprav in drugih dogodkov v postopku priprave državnega prostorskega načrta;
* sodeluje pri objavah javnih naznanil v posameznih fazah priprave državnega prostorskega načrta;
* zagotavlja obravnavo in potrditev investicijske dokumentacije;
* sodeluje pri pripravi gradiv za Vlado Republike Slovenije.
1. **Pripravljavec:**
* zagotavlja preglede dokumentacije v posameznih fazah priprave gradiv;
* uskladi projektne naloge za pripravo te dokumentacije z investitorjem in sodeluje pri pripravi vseh gradiv v posameznih fazah postopka državnega prostorskega načrta;
* organizira in vodi javne obravnave oziroma predstavitve v skladu z zakonom, ki ureja postopek priprave državnega prostorskega načrta;
* sodeluje pri pripravi gradiv v postopku državnega prostorskega načrta;
* zagotavlja preglede gradiv v postopku priprave državnega prostorskega načrta;
* skrbi za javne objave ključnih faz postopka;
* pripravlja gradiva za obravnavo in sprejetje na Vladi Republike Slovenije.
1. **Projektna skupina:**
* opravlja naloge v skladu z ZUreP-3.
1. **Investitor:**
* pripravi projektne naloge za dokumentacijo v postopku priprave državnega prostorskega načrta in jih pred izvedbo razpisov uskladi s pripravljavcem;
* naroči in zagotavlja finančna sredstva za vse v postopku potrebne strokovne podlage;
* naroči in plača morebitne druge strokovne podlage, če se v postopku državnega prostorskega načrta izkaže, da je njihova izdelava potrebna in utemeljena;
* izbere izdelovalca dokumentacije in vseh strokovnih podlag;
* se udeležuje sestankov, javnih obravnav in drugih dogodkov v postopku, skupaj z izdelovalci dokumentacije, ki jo naroča;
* zagotavlja in sodeluje pri pripravi vseh gradiv in dokumentacije, potrebne v postopku državnega prostorskega načrta;
* se udeležuje vseh sestankov v zvezi z gradivi in postopkom državnega prostorskega načrta ter javnih obravnav in drugih dogodkov;
* sodeluje pri pripravi dokumentacije ter gradiv za obravnavo in sprejetje na Vladi Republike Slovenije.
1. **Roki in financiranje**:

Roki za izvedbo posameznih faz še niso določeni. Investitor zagotovi sredstva za pripravo strokovnih podlag in dokumentacije v postopku priprave državnega prostorskega načrta.

1. **Aktivnosti v zvezi s sodelovanjem javnosti**

Izvedejo se vse aktivnosti, ki jih v postopku državnega prostorskega načrta določa ZUreP-3. V postopku se lahko po potrebi in v dogovoru izvedejo tudi dodatne predstavitve in uporabijo drugi načini vključevanja in sodelovanja javnosti.

Številka:

Ljubljana, dne…

Barbara Kolenko Helbl

 generalna sekretarka

**JEDRO GRADIVA 2:**

**O B R A Z L O Ž I T E V**

**K sklepu o PRIPRAVI DRŽAVNEGA PROSTORSKEGA NAČRTA za OBVOZNO CESTO LITIJA**

I. UVOD

1. **Pravna podlaga za sprejem sklepa o pripravi državnega prostorskega načrta za obvozno cesto Litija (v nadaljnjem besedilu: sklep)**

V skladu s 93. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP, 23/24, 109/24 in 25/25 – odl. US; v nadaljnjem besedilu: ZUreP-3) pripravljavec pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, določi pa tudi roke in financiranje.

Ko pripravljavec sklep uskladi s pobudnikom, ga, v skladu s prvim odstavkom 93. člena ZUreP-3, sprejme Vlada Republike Slovenije.

1. VSEBINSKA OBRAZLOŽITEV predvidenih REŠITEV

Predmet pobude za pričetek državnega prostorskega načrta je umestitev obvozne ceste Litija in pripadajočih ureditev v prostor. Območje pobude se v večinskem delu nahaja v občini Litija, v manjšem delu pa v občini Šmartno pri Litiji.

Sklep o pripravi državnega prostorskega načrta za obvozno cesto Litija je pripravljen na podlagi pobude Ministrstva za infrastrukturo, Direktorata za ceste in cestni promet (dopis številka 350-304/2023/4-02111217 z dne 2. 11. 2023) za začetek postopka državnega prostorskega načrta za obvozno cesto Litija (v nadaljnjem besedilu: pobuda) in analize usmeritev in podatkov, ki jo je izdelal Acer Novo mesto d.o.o. (št. naloge J-10/22, februar 2025).

Sklep, skladno s 93. členom ZureP-3, vsebuje: cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, odločitev o načrtovanju v variantah z obrazložitvijo in opisom potencialno izvedljivih variant, ki se preverijo v študiji variant, navedbo udeležencev postopka državnega prostorskega načrta, navedbo, ali se bosta izvedli celovita presoja vplivov na okolje in presoja sprejemljivosti na varovana območja, obveznosti vseh udeleženih v postopku v zvezi s pripravo državnega prostorskega načrta ter seznam podatkov in strokovnih podlag, vključno z obveznostmi udeležencev glede njihovega zagotavljanja.

III. pojasnila v zvezi S pripravo investicijske dokumeNtacije

Investitor Ministrstvo za infrastrukturo Direkcija RS za infrastrukturo je proračunski porabnik. Investicijska dokumentacija se pripravlja v skladu z določbami Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16).

Naziv in šifra projekta v NRP (proračunu): 2431-21-0121 Obvoznica Litija – umeščanje v prostor.

Ocenjena vrednost za t.i. prvo fazo projekta oz. umeščanje v prostor je cca 2,2 mio eur v tekočih cenah. Prva faza bo predvidoma trajala do leta 2031.

Vir financiranja projekta: proračunski viri (proračunski postavki 995810 Državno cestno omrežje - namenski vir in 135110 - Gradnja državnih cest).

Datum zaključka projekta: 31. 12. 2031.

**IV. PREDSTAVITEV PRESOJE POSLEDIC NA POSAMEZNA PODROČJA**

**a) Posledice na javnofinančna sredstva v višini, manjši od 40 000 EUR v tekočem in naslednjih treh letih**

Predlagano gradivo **ima** posledice na javnofinančna sredstva večja od 40.000 EUR. Obrazložitev je podana pod točko 7.a spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o pripravi državnega prostorskega načrta je podlaga za izdelavo strokovnih podlag ter državnega prostorskega načrta v skladu ZUreP-3. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor državnega prostorskega načrta v skladu s sklepom o pripravi državnega prostorskega načrta naročiti izdelavo študije variant in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

**d) Posledice na okolje, kar vključuje tudi prostorske in varstvene vidike**

Predlagano gradivo in sprejetje sklepa o pripravi **nima** posledicna okolje,kar vključuje tudi prostorske in varstvene vidike. Verjetne vplive na okolje bo imela šele izvedba sprejetega državnega prostorskega načrta, kar se bo ocenjevalo v postopku celovite presoje vplivov na okolje.

V skladu z ZUreP-3 bo v postopku priprave državnega prostorskega načrta, v fazi izdelave študije variant, poiskana rešitev, ki bo ocenjena kot najbolj sprejemljiva s prostorskega, varstvenega, funkcionalnega in ekonomskega vidika.

V postopku bo izvedena celovita presoja vplivov na okolje, skladno z določilom prvega odstavka 84. člena ZureP-3. Mnenje zavoda, pristojnega za ohranjanje narave, o verjetno pomembnih vplivih na varovana območja in o obveznosti izvedbe presoje sprejemljivosti (dopis številka 3563-0379/2024-3 z dne 10. 9. 2024) je, da dodatka za presojo sprejemljivosti na varovana območja ni treba izvesti.

**e) Posledice na socialno področje**

Predlagano gradivo **nima** posledicna socialno področje. Sklep o pripravi državnega prostorskega načrta je podlaga za pripravo dokumentacije v postopku priprave državnega prostorskega načrta v skladu z ZUreP-3. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumente razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumente razvojnega načrtovanja.